PROIECT DIDACTIC
Disciplina: Geografie
Clasa: a XI – a 
Timp disponibil: 45 min
Unitatea de învățare: Economia mondială
Tema / Unitatea de conținut: Turismul: marile zone turistice ale Globului
Unități de competenţe:  
2.1. Argumentarea realității social-economice, în baza suporturilor statistice, grafice și cartografice 
5.1. Aprecierea diversității culturale a patrimoniului geografic mondial 
Obiective operaționale: La finele activității didactice elevii vor fi capabili: 
O1. Să identifice pe hartă marile zone turistice ale lumii și statele reprezentative, pe baza imaginilor și a informațiilor din manual;
O2. Să explice factorii de dezvoltare și tipologia zonelor turistice, folosind exemplul unei regiuni turistice majore a Globului;
O3. Să compare două regiuni turistice diferite, completând un organizator grafic cu minimum 3 criterii de comparație;
O4. Să argumenteze rolul turismului în dezvoltarea economică și durabilă a unei regiuni, participând activ la o dezbatere tematică;
O5. Să propună soluții pentru provocările turismului contemporan, prezentând o idee originală în cadrul unui proiect de grup.

Tehnologie didactică
· Metode/Tehnici: 
Discuția dirijată, Lucrul cu harta, Brainstorming, Tehnica: Diamantul valoric, Galeria foto a lumii, Start-up turistic 'green', Studiul de caz, Dezbaterea, Observarea, Expunerea, Descoperirea.
· Forme de organizare a activităţii:  
Activităţi frontale, individuale, în grup.
· Resurse didactice: 
Hachi M., Sochircă E., Suvac S., Castraveț T. Geografie. Manual pentru clasa a XI-a. Chișinău: Editura Lumina, 2025; Harta politică a lumii; Atlasul geografic școlar pentru clasa a XI-a.

	Evocare
Implică-te!

	Profesorul invită elevii la activitatea "Galeria foto a lumii" 
1. Activitate vizuală rapidă (4´):
· Profesorul proiectează pe ecran o serie de 8-10 imagini reprezentând obiective turistice celebre din diferite colțuri ale lumii. Imaginile ar trebui să fie variate, acoperind destinații din Europa, Asia, America, Africa și Oceania.
· Fiecare imagine este afișată pentru doar 15-20 de secunde.
· Pe o foaie de hârtie, elevii notează rapid ce monumente sau destinații recunosc.
2. Activitate de grup (4´):
· Elevii se împart în grupuri de 3-4 persoane.
· În cadrul grupului, ei compară listele individuale și încearcă să localizeze mental fiecare destinație pe hartă (de exemplu: "Turnul Eiffel - Europa").
· Grupul are sarcina de a asocia cel puțin 5-6 destinații cu continentul sau regiunea geografică de care aparțin.
3. Discuție la nivel de clasă (2´):
· Profesorul invită un reprezentant din fiecare grup să numească o destinație și regiunea ei.
· Profesorul notează pe tablă, pe o coloană, numele obiectivului turistic, iar pe o altă coloană, regiunea sau continentul.
· Se adresează o întrebare scurtă: "Ce ați observat? Destinațiile celebre sunt concentrate în anumite zone. De ce credeți că se întâmplă asta?". Răspunsurile vor pregăti terenul pentru a introduce conceptul de mari zone turistice ale Globului.
4. Profesorul prezintă subiectul lecției și obiectivele ei.
	”Galeria foto a lumii”
Brainstorming
Observare
Deducere
Descoperirea

Asociere 


Discuție dirijată

	Realizarea sensului
Informează-te!
Analizează!
Aplică!

	1. Activitate 1 – Grupuri tematice.
Elevii sunt împărțiți în 5 grupuri – câte o regiune turistică (Europa, Asia-Pacific, America, Orientul Apropiat, Africa).

2. Fiecare grup completează o fișă de analiză:

Ce tipuri de turism predomină?
Exemple de state și obiective (2 antropice, 2 naturale)
Ce factori contribuie la dezvoltarea turismului în regiune?
Provocări actuale
3. Elevii sunt îndemnați să completeze Tabelul T „Antropic / Natural – Asemănări și diferențe”
Se lucrează frontal, iar elevii completează pe caiet organizatorul grafic:
	Criteriu
	Obiective naturale
	Obiective antropice

	Origine
	Natură (relief, climă)
	Activitate umană (istorică, religioasă)

	Exemplu
	Cascada Niagara, Marea Barieră
	Turnul Eiffel, Taj Mahal

	Asemănare
	Atracție turistică, identitate națională
	Simbol cultural și economic


4. Elevii sunt îndemnați la o activitate despre importanța și interdependența factorilor de dezvoltare turistică.
Profesorul distribuie fiecărui grup o fișă de lucru care conține un diamant desenat. 
· Fiecare elev din grup va face un brainstorming individual și va scrie pe fișă toți factorii de dezvoltare turistică pe care îi cunoaște.
· Exemple: relief variat, climat blând, peisaje spectaculoase, monumente istorice, infrastructură de calitate, investiții, securitate, promovare.
· În grup, elevii vor pune toate fișele pe masă și vor începe să clasifice factorii, discutând și negociind importanța fiecăruia.
· Vârful diamantului (caseta 1): Grupul alege cel mai important factor (cel care condiționează toți ceilalți) și îl plasează în vârful diamantului.
· Nivelul 2 (casetele 2-3): Se aleg următorii doi factori ca importanță.
· Nivelul 3 (casetele 4-6): Se aleg următorii trei factori ca importanță.
· Nivelul 4 (casetele 7-10): Se aleg patru factori de importanță medie.
· Baza diamantului: Următoarele rânduri se completează în ordine descrescătoare a importanței, de la cele mai puțin importante la cele mai nesemnificative.
· Un reprezentant din fiecare grup va prezenta diamantul final clasei, explicând de ce au ales o anumită ierarhie.
Profesorul va modera discuția și va extrage o concluzie comună despre importanța și interdependența factorilor de dezvoltare turistică.
	Studiu de caz, analiză comparativă

Lucrul în grup 



Tabelul T
Analiza
Activitate frontală 



Tehnica „Diamantul valoric” 
Brainstorming




Lucrul în grup


Observarea 



Discuția dirijată

	Reflecție
Apreciază!
Argumentează!

	1. Profesorul invită elevii la o dezbatere: Turismul de masă vs. Ecoturismul, împărțind clasa în două grupuri.
· Grupul A va fi "apărătorul" turismului de masă, argumentând pentru beneficiile economice imediate (creșterea veniturilor, locuri de muncă).
· Grupul B va reprezenta "susținătorii" ecoturismului, argumentând pentru dezvoltarea sustenabilă, protecția mediului și valorificarea autenticității locale.
· Fiecare grup primește o fișă cu câteva întrebări-cheie pentru a-și structura argumentele. De exemplu:
· Ce impact economic are turismul vostru?
· Ce impact are asupra mediului?
· Cum influențează comunitățile locale?
· Un reprezentant din fiecare grup prezintă argumentele principale.
· Elevii din celelalte grupuri pot adresa întrebări, iar profesorul moderează discuția.
Profesorul îndeamnă elevii la formularea concluziei: niciuna dintre abordări nu este perfectă, dar o combinație echilibrată poate asigura o dezvoltare durabilă.
2. Pentru a vedea care sunt soluțiile cele mai relevante  pentru provocările turismului contemporan, profesorul lansează o provocare: "Imaginați-vă că sunteți fondatori ai unei companii de turism. Trebuie să propuneți o soluție inovatoare pentru a rezolva o problemă a turismului modern (de exemplu, supraaglomerarea, poluarea, pierderea tradițiilor locale)”.
· Elevii lucrează la fel în grupuri de 3-4 persoane.
· Fiecare grup alege o problemă și propune o soluție, imaginându-și un "start-up" turistic.
· Elevii sunt îndemnați să schițeze un concept rapid, răspunzând la întrebările prezente pe fișele pregătite din timp:
1. Numele start-up-ului: Ce nume arată că sunteți o companie "verde"?
2. Problema rezolvată: Ce problemă concretă ați identificat?
3. Soluția voastră: Ce serviciu sau produs oferiți? (De exemplu: un serviciu de ghidaj turistic bazat pe experiențe culturale autentice, un program de curățenie a plajelor pentru voluntari, o aplicație care optimizează fluxul de turiști).
· Fiecare grup prezintă, pe scurt, ideea start-up-ului. 
	 
Dezbaterea




Problematizarea 




Observarea 

Proiect: Start-up turistic 'green'

	Extindere
Acționează!

	Se fac concluzii referitor la lecție.
Tema pentru acasă: 
Realizarea unui PPT sau un poster digital despre o regiune turistică majoră, conform criteriilor: atractivitate, accesibilitate, tipuri de turism, provocări.
	Expunere 











Cadrul didactic care aplică acest proiect didactic, poate selecta și adapta activitățile și sarcinile propuse, alegându-le pe cele care se potrivesc cel mai bine nivelului clasei, specificului elevilor și resurselor disponibile în cadrul instituției de învățământ.
